CELEX: 22011D0012
Language: sk
Date: 2011-04-01 00:00:00
Title: Rozhodnutie Spoločného výboru EHP č. 12/2011 z  1. apríla 2011 , ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP

30.6.2011   
            
            
               SK
            
            
               Úradný vestník Európskej únie
            
            
               L 171/9
            
         ROZHODNUTIE SPOLOČNÉHO VÝBORU EHP
   č. 12/2011
   z 1. apríla 2011,
   ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 82/2010 z 2. júla 2010 (1).
            
         
               (2)
            
            
               Smernica Komisie 2009/122/ES z 14. septembra 2009, ktorou sa na účely prispôsobenia technickému pokroku mení a dopĺňa príloha II k smernici Európskeho parlamentu a Rady 96/73/ES o určitých metódach na kvantitatívnu analýzu binárnych zmesí textilných vlákien (2), sa má začleniť do dohody.
            
         
               (3)
            
            
               Smernice Rady 71/307/EHS (3), 72/276/EHS (4) a 75/36/EHS (5) boli v EÚ zrušené, a preto je potrebné odkaz na ne v rámci dohody vypustiť.
            
         
               (4)
            
            
               Odporúčania Komisie 87/142/EHS (6) a 87/185/EHS (7) odkazujú na zastarané akty, a preto je potrebné odkaz na ne v rámci dohody vypustiť,
            
         ROZHODOL TAKTO:
   Článok 1
   Kapitola XI prílohy II k dohode sa mení a dopĺňa takto:
   
               1.
            
            
               Znenie bodu 1 (smernica Rady 71/307/EHS), bodu 2 (smernica Rady 72/276/EHS), bodu 4 (smernica Rady 75/36/EHS), bodu 5 (odporúčanie Komisie 87/142/EHS) a bodu 6 (odporúčanie Komisie 87/185/EHS) sa vypúšťa.
            
         
               2.
            
            
               Do bodu 4a (smernica Európskeho parlamentu a Rady 96/73/ES) sa dopĺňa táto zarážka:
               
                           „—
                        
                        
                           
                              32009 L 0122: smernica Komisie 2009/122/ES zo 14. septembra 2009 (Ú. v. EÚ L 242, 15.9.2009, s. 14).“
                        
                     
         Článok 2
   Znenie smernice 2009/122/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. mája 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. apríla 2011
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 277, 21.10.2010, s. 36.
   
      (2)  Ú. v. EÚ L 242, 15.9.2009, s. 14.
   
      (3)  Ú. v. ES L 185, 16.8.1971, s. 16.
   
      (4)  Ú. v. ES L 173, 31.7.1972, s. 1.
   
      (5)  Ú. v. ES L 14, 20.1.1975, s. 15.
   
      (6)  Ú. v. ES L 57, 27.2.1987, s. 52.
   
      (7)  Ú. v. ES L 75, 17.3.1987, s. 28.
   
      (8)  Ústavné požiadavky neboli oznámené.